ANAN ปลื้ม “ไอดีโอ จรัญฯ 70-ริเวอร์วิว” กระแสแรง กวาดยอดพรีเซล 90% มูลค่า 3.16 พันลบ.
ANAN ปลื้ม “ไอดีโอ จรัญฯ 70-ริเวอร์วิว” กระแสแรง กวาดยอดพรีเซล 90% มูลค่า 3.16 พันลบ.
ANAN ปลื้ม “ไอดีโอ จรัญฯ 70-ริเวอร์วิว” กระแสแรง กวาดยอดพรีเซล 90% มูลค่า 3.16 พันลบ.
19 พ.ย. 2562

นายชานนท์ เรืองกฤตยา ประธานเจ้าหน้าที่บริหาร และกรรมการผู้จัดการใหญ่ บริษัท อนันดา ดีเวลลอปเม้นท์ จำกัด (มหาชน) หรือ ANAN กล่าวว่า บริษัทฯ ประสบความสำเร็จจากการสร้างปรากฏการณ์ครั้งใหญ่ให้กับวงการอสังหาฯ ย่านจรัญฯ จากการเปิดขาย “ไอดีโอ จรัญฯ 70 – ริเวอร์วิว”
โดยเปิดให้เข้าชมห้องตัวอย่าง IDEO New Series ที่ตอบโจทย์การใช้ชีวิตของลูกค้าได้อย่างลงตัว สามารถทำยอดพรีเซลตั้งแต่เปิดให้จองผ่านช่องทางออนไลน์ “Ananda Online Booking” โดย Sold Out ภายใน 15 นาที จากจำนวน 135 ยูนิต ในวันที่ 5 พ.ย. 62 ที่ผ่านมา และได้รับผลตอบรับที่ดีจากลูกค้าต่างชาติที่นำไปเสนอกว่า 30% จากจำนวนยูนิตทั้งหมด
รวมกับยอดจองจากงาน Pre-Sales ในวันที่ 16-17 พ.ย. ที่ผ่านมา ณ สำนักงานขายโครงการ ไอดีโอ จรัญฯ 70 – ริเวอร์วิว รวมทั้งสิ้นสามารถสร้างยอดพรีเซลได้ถึง 90% จากจำนวนยูนิตทั้งหมด มูลค่ารวม 3,158 ล้านบาท ซึ่งขณะนี้ยังคงได้รับความสนใจอย่างต่อเนื่องและมั่นใจว่ายูนิตที่เหลืออีก 10% จะสามารถปิดการขายได้อย่างแน่นอน
ทั้งนี้ ด้วยความโดดเด่นของโครงการ ไอดีโอ จรัญฯ 70 – ริเวอร์วิว (IDEO CHARAN 70 – RIVERVIEW) โครงการคอนโดมิเนียม High Rise สูง 38 ชั้น จำนวน 1,421 ยูนิต มูลค่าโครงการ 3,509 ล้านบาท ราคาเริ่มต้น 1.59 ล้านบาท  ตั้งอยู่บนทำเลศักยภาพติดรถไฟฟ้า เพียง 295 เมตร จาก MRT สถานีบางพลัด พร้อมวิวแม่น้ำทุกยูนิต (ตั้งแต่ชั้น 10) และพื้นที่ส่วนกลางชั้นบนสุดวิวแม่น้ำพร้อมห้อง HYBRID (เพดานสูง 4.5 เมตร) ซึ่งถือว่าเป็นคอนโดมิเนียมที่สามารถมองเห็นวิวแม่น้ำได้ทุกยูนิตแห่งแรกย่านจรัญสนิทวงศ์ในราคาที่สามารถเป็นเจ้าของได้ ทำให้ได้รับกระแสตอบรับอย่างดียิ่งเกินความคาดหมาย
โดยภายใต้สถานการณ์ปัจจุบันมีลูกค้าที่ให้ความสนใจเยี่ยมชมโครงการเป็นจำนวนมาก ส่วนใหญ่กลุ่มลูกค้าเป็นลักษณะของ Real Demand ซึ่งเป็นผู้อยู่อาศัยในบริเวณนั้น และมีความคุ้นชินกับพื้นที่มากอยู่แล้ว และอีกกลุ่มคือกลุ่มนักลงทุนที่มองเห็นศักยภาพของทำเลโดยเฉพาะติดรถไฟฟ้าและวิวแม่น้ำที่นับวันจะไม่สามารถหาทำเลแบบนี้ได้โดยง่าย และด้วยแนวคิดที่พัฒนาโครงการขึ้นมาจากความตั้งใจ ที่ไม่เพียงมุ่งพัฒนาแค่ที่อยู่อาศัยเท่านั้น แต่ยังมุ่งหวังเพื่อยกระดับคุณภาพการอยู่อาศัยของชีวิตคนเมืองและคุณภาพชีวิตที่ยั่งยืน สร้างชีวิตที่ดีให้กับคนเมืองตลอดไป
 

